**A nagyhatalmak koncertje**

**A Szent Szövetség kora Európában (1814-1848)**

középiskolás történelem verseny

**3. forduló**

**Csapat neve:**

**Iskola:**

**1. Válaszoljanak a kérdésekre a források segítségével! (20 p)**

*„Nem szabad az a társadalom – bármilyen kormányformával is rendelkezik is – amely nem tartja tiszteletben … a szabadságjogokat s nem teljesen szabad az, melyben ezek nem érvényesülnek feltétel nélkül és korlátlanul. A szabadság egyetlen fajtája, mely megérdemli ezt a nevet, ha saját javunkra a magunk módján törekedhetünk mindaddig, amíg nem próbálunk másokat ugyanebben megakadályozni vagy gátolni ezt célzó erőfeszítéseiket. Saját testi, lelki vagy szellemi egészségének mindenki maga a legjobb őrzője. Az emberiség többet nyer, ha eltűri, hogy mindenki úgy él, ahogy neki tetszik, mintha arra kényszerítik egymást, hogy úgy éljenek, ahogy a többieknek tetszik.”(*John Stuart Mill: A szabadságról)

*„A létfeltételek egyenlővé válása mértékében mind több olyan egyén akad, aki bár már sem elég gazdag, sem elég hatalmas ahhoz, hogy nagy befolyást gyakoroljon a maga és embertársai sorsára, mégis elegendő ismeretet és vagyont szerzett vagy őrzött meg ahhoz, hogy egymagában boldogulhasson. Ezek az emberek semmivel sem tartoznak senkinek, és senkitől nem várnak semmit, megszokták az önállóságot és szívesen mondogatják, hogy sorsukat a kezükben tartják - a demokrácia minden emberrel elfeledteti az őseit, elrejti előle leszármazottait és elválasztja kortársaitól, folyton önmaga felé fordítja és végül teljességgel saját szívének magányába zárja.”* (Alexis de Tocqueville: A demokrácia Amerikában, 1840)



*„Sajtószabadság – Ne avatkozzatok bele!”* (Honoré Daumier rajza)

Milyen ideológia jellemzői olvashatók a forrásrészletekben? (1)

Mi az egyedüli korlátja a szabadságnak Mill szerint? (2)

Soroljanak fel 5 **politikai** szabadságjogot! (5)

Milyen előnyei és hátrányai vannak az önállóságnak Tocqueville szerint? (6)

Hogy nevezik az egyén érdekeit a közösség érdekénél fontosabbnak tartó gondolkodást idegen szóval? (1)

Kik fenyegetik a sajtószabadságot a nyomdászt ábrázoló rajz körül? (2)

Milyen 18. századi dokumentumok fogalmaztak meg hasonló nézeteket? (3)

**2. Válaszoljanak a kérdésekre a források segítségével! (20 p)**

*„Az Elba jobb partján születtem, óporosz tájon … az anyai szeretettel együtt ittam magamba a hazaszeretetet. Azóta sem halt meg bennem a reményvesztettség miatt. Ő ébresztett fel engem fiúkori szendergésemből, mikor ifjúvá értem, ő adott szárnyat szellememnek… Ha egyszer Németország egységben önmagával mint német közösség kibontakoztatja iszonyatos, soha föl nem használt erőit, az örökös béke megalapítója lehet Európában.”* (Friedrich Ludwig Jahn)

*„Talpra! Németek! Talpra! Német nép! Te egykor oly tiszteletre méltó bátor és nagyra becsült nép! Talpra! Hasson át benneteket a nagy és olyan régen elfeledett testvériség! Érezzétek az azonos vér szent és eltéphetetlen kötelékét, az azonos nyelvét és életmódét, hiszen éppen ezeket akarták ronggyá tépni az idegenek… Ne legyen többé katolikus és protestáns, ne legyen többé porosz és osztrák, szász és bajor, sziléziai vagy hannoveri, ne legyen többé hitbéli különbség, gondolatbeli és akaratbeli ellentét köztetek – legyetek végre egységesek, akarjatok végre egyet szeretetben és hűségben egymás iránt, s nincs az az ördög, aki legyőzhetne benneteket.”* (Ernst Moritz Arndt, 1813)



Melyik politikai eszmét ábrázolják a források és mi ennek a definíciója? (3)

Sorolják fel a térkép segítségével a Német Szövetség királyságait (Königreich)! (5)

Milyen két nemzetfogalom alakult ki a korszakban? (2)

Mit jelentettek ezek? (4)

Melyik nemzetfogalom jellemezte a németeket és mi volt ennek az oka? (3)


Milyen szempontokból voltak megosztottak a németek? (3)

**3. Válaszoljanak a kérdésekre a szövegek és a képek segítségével! (20 p)**

*„Minden nagy létszámú társulásban a résztvevőket hajlamaik és képességeik szerint egyszerű csoportokra kell fölbontani... abból a célból, hogy a legteljesebben kifejlődjenek az egyes tagok képességei ... Ha valaki tagnak lép be a falangába, fölbecsülik földjeit, gépeit, az anyagokat, bútorait és berendezéseit, amiket ténylegesen magával hoz be... A vezetőség minden tagnak részvényeket vagy részvénykuponokat ad ki a tag által bevitt vagyonnal egyenlő értékben... Az évi hasznot három, nem egyenlő részre osztják a következő módon: 5/12 a fizikai munkára; 4/12 a részvénytőke javára; 3/12 az elméleti és gyakorlati ismeretek javára ...”* (Charles Fourier: A munka megszervezéséről és a falanszterről)

*„A helyes magatartás bonyolult, ellentétes és végtelenségig sokszorozott előírásait egyetlen helyes cselekvési elvbe fogjuk sűríteni, egy olyan elvbe, amely önmagában nyilvánvaló s hatásában kétségtelen minélfogva a múlt szövevényes elvi rendszerei szükségtelenné válnak és idővel a föld minden részéről kiszorulnak. Ez az elv: az egyéni boldogságnak helyes értelmezése és alkalmazása a gyakorlatban. Az egyén boldogságát csak a közösség boldogulását előmozdító magatartásokkal valósíthatjuk meg. (Robert Owen: A társadalom új szemlélete, 1813)*

*„A kommunisták legközelebbi célja ugyanaz, mint valamennyi többi proletárpárté: a proletariátus osztállyá alakítása, a burzsoá uralom megdöntése, a politikai hatalom meghódítása a proletariátus által. A kommunisták elméleti tételei korántsem egyik vagy másik világboldogító által kitalált vagy felfedezett eszméken, elveken nyugszanak. E tételek csupán általános kifejezései a meglevő osztályharc, a szemünk láttára végbemenő történelmi mozgalom tényleges viszonyainak. A korábbi tulajdonviszonyok eltörlése nem olyasmi, ami sajátságosan a kommunizmus jellegzetessége.”(Kommunista Kiáltvány, 1848)*



Melyik közösségi ideológia fejeződik ki a forrásrészletekben és milyen társadalmi problémát akart ez megoldani? (2)

Melyik eszme képviselői voltak Fourier, Owen és mi jellemezte ezt a nézetet? (3)

Mi volt a falanga más néven és mi jellemezte a gazdálkodását? (3)

Melyik magyar író melyik művében szerepel ez a közösség? (2)

Mit jelentenek a következő fogalmak: kommunizmus, proletariátus, burzsoá, osztályharc? (8)

Mi volt a véleményük a tulajdonról az idézett szerzőknek? (2)

**4. Válaszoljanak a kérdésekre az írott és képi források segítségével! (20 p)**

*„Minden társadalom a polgárok különböző rendjeiből áll s ezek közül némelyeknek a legmagasabb helyet kell elfoglalniuk. Az egyenlősítők tehát csak átalakítják és eltorzítják a dolgok természetes rendjét, felborítják a társadalom építményét, amikor magasba repítik azt, ami a szerkezet szilárdságának elvei szerint a földön kellene hogy maradjon. A szabók és asztalosok egyesületei, melyek például a párizsi köztársaságot alkotják nem állhatják meg a helyüket olyan körülmények között amelyekbe önök minden bitorlások legrosszabbikával, a természet előjogainak elbitorlásával próbálják belekényszeríteni őket.”* (Edmund Burke)

*„A múlt század legnagyobb tévedése, hogy a közoktatást fontosabbnak tartotta mint a népnevelést, hogy morálról beszél azoknak, akiknek csak a dogmát kellene elfogadniuk, az emberi jogokról azoknak, akiknek csak társadalmi kötelességeket kell ismerniük. … Az oktatás csak vallási lehet és kizárólag az egyház által autorizált könyvek alapján történhet s a tanok autorizált magyarázatától való minden eltérést, minden újító szellemet el kell nyomni… Ha a nevelés háttérbe szorítja az oktatást, meglehet hogy nem lesznek tudós társaságaink, ámha az oktatás szempontjai előtérbe kerülnek a nevelési elvekkel szemben, rövidesen nem lesz társadalmunk…”* (Louis de Bonald)



Melyik ideológiát mutatják be az idézetek és mi ennek a meghatározása? (3)

Hasonlítsák össze X. Károly (balra) és Lajos Fülöp (jobbra) francia királyok öltözetét és vonjanak le politikai következtetéseket! (4)

Mit jelentettek Bonaldnál a dogma és autorizált kifejezések? (4)

Ki mondta és mit jelentett:„A Bourbonok semmit sem tanultak, és semmit nem felejtettek”? (3)

Milyen pedagógiai irányzatot javasolt Bonald és mivel indokolta? (3)

Mi volt Burke véleménye az egyenlőségről és hogyan indokolta meg azt? (3)

**5. Válaszoljanak a kérdésekre a képek és a versrészlet segítségével! (20 p)**

„Az volt a jó nap! Füstgomolyban  
Láttuk, mint zúdul sűrü sorban  
  Az ellenség elénk.  
Ulánusok zászlója tarka.  
A dragonyos-lándzsák lófarka  
S ezernyi kard előre tartva,  
  Már vágtatott felénk.

Íly harcot látni sohse fognak,  
A zászlók mint árnyak lobognak,  
  A gránát sír, sziszeg,  
Kard villogását füst takarja,  
A harcosnak fáradt a karja,  
S golyóink röptét megzavarja  
  A véres hullahegy.” (Lermontov: Borogyino)

Melyik művészeti stílust illusztrálják a művek? (1)

Ki festette a festményt és mi a címe? (2)

Ki a dombormű alkotója és mi a címe? (2)

Melyik esemény hatására keletkezett a festmény és milyen részletek bizonyítják ezt? (4)

Mit jelent a dombormű címe és miben hasonlít a műalkotás a festményre? (3)

Mikor és mi történt a versnek címet adó helyen? (2)

Hogyan jelennek meg a korabeli stílusjegyek a versben? (3)

Soroljanak fel 3 ilyen stílust követő külföldi költőt! (3)